СПРАВКА
За отразяване на становищата, получени след публикуване на проекта на Постановление на Министерския съвет на Република България за приемане на Правилник на Националния иновационен фонд 
	
	КОМЕНТАР
	ПРИЕМА СЕ/

НЕ СЕ ПРИЕМА
	МОТИВИ

	Физическо лице/ гржаднин 
	Отправям препоръка към Министерството на иновациите и растежа, в качеството на вносител на Проекта на Постановление на Министерския съвет на Република България за приемане на Устройствен правилник на Националния иновационен фонд и за изменение и допълнение на нормативни актове на Министерския съвет, да впишат текстове, които касаят и програма „Евростарс“ към инициативата Еврика , като част от Националния иновационен фонд.

Предложението ми е новосъздаденото юридическо лице Национален иновационен фонд (НИФ), да може да финансира и проектите по програмата „Евростарс“ към инициативата Еврика/Eureka. Струва ми се най-логично тази дейност да бъде вменена на НИФ, тъй като до момента на приемането на Закона за насърчаване на научните изследвания и иновациите (обнародван ДВ. 39/01.05.2024 г.), проектите по Националния иновационен фонд и програмата „Евростарс“, се администрираха, управляваха и финансираха от една и съща администрация, а именно Изпълнителната агенция за насърчаване на малките и средните предприятия. Друго основание е, че средствата предвидени за финансиране на проекти по НИФ и програмата „Евростарс“, са средства от националния бюджет, като не смятам, че е логично и целесъобразно разделянето на бюджетните средства да бъдат в две административни звена: Националния иновационен фонд и Изпълнителната агенция за насърчаване на малките и средните предприятия.

С добавянето на текстове/записи в проекта на Устройствен правилник на НИФ, касаещи програма „Евростарс“, смятам, че процеса по оценка, финансиране и изпълнение на проекти, ще бъде много по-достъпен, ясен и по-добре координиран и урегулиран от едно и също юридическо лице. Считам, че това ще даде една допълнителна увереност и спокойствие на нас кандидатите. Освен това няма да е в нарушение на чл. 25, т. 17 от устройствения правилник на министерството на иновациите и растежа, който гласи, че дирекция Инструменти за икономически растеж „представлява и координира участието на Република България в инициативата "ЕВРИКА" и в Съвместната програма "ЕВРОСТАРС".

Не на последно място, изпълнението на програмата от НИФ ще бъде в синхрон с разпоредбата на чл. 53 от Закона за насърчаване на научните изследвания и иновациите, който определя управлението на подобни програми да е именно от компетентността на фонда.

